# Força Provisional de Seguretat de les Nacions Unides per a Abyei

La Força Provisional de Seguretat de les Nacions Unides a Abyei (també coneguda com a UNISFA per les seves sigles en anglès) és una missió internacional de manteniment de la pau desplegada a Abyei (territori disputat per Sudan i Sudan del Sud) des de juny de 2011.

## Mandat

El mandat de la UNISFA va ser autoritzat amb l'aprovació de la resolució 1990 del Consell de Seguretat de les Nacions Unides del 27 de juny de 2011. En ella s'assignava a la UNISFA la missió de verificar el replegament de les Forces Armades del Sudan i de l'Exèrcit d'Alliberament del Poble Sudanès (EAPS) d'Abyei de tal manera que el territori passaria a ser una zona desmilitaritzada sense més presència militar o policial que la UNISFA i el Servei de Policia d'Abyei. La desmilitarització d'Abyei va ser acordada entre el govern del Sudan i l'EAPS en una ronda de negociacions a Addis Abeba (Etiòpia).
A més la UNISFA té assignada les missions de: assegurar el lliurament d'ajuda humanitària; proporcionar seguretat a les explotacions petrolieres de la regió; protegir el personal, instal·lacions i equip de les Nacions Unides; assegurar la lliure circulació del personal de les Nacions Unides i del personal humanitari; protegir la població civil davant una imminent amenaça violenta i a usar la força davant qualsevol "incursió d'elements no autoritzats" a la zona.

## Efectius

La resolució 1990 autoritza un desplegament màxim de 4.200 efectius militars, 50 agents de policia i un "component civil adequat". A data 27 de setembre de 2011 havia desplegats 1.814 soldats de 26 països diferents, inclosos 121 observadors militars. La missió està comandada per Tadesse Werede Tesfay, Tinent General de l'Exèrcit d'Etiòpia.
El 30 de juny de 2013 el nombre total d'efectius de la missió era de 3.953:
| País | Policia | Experts | Soldats |
| Benín | | | 1 |
| Bolívia | | 1 | 1 |
| Brasil | | 3 | 2 |
| Cambodja | | 3 | |
| Xile | | | 1 |
| Equador | | | 1 |
| Etiòpia | 5 | 78 | 3,805 |
| Ghana | 2 | 3 | 1 |
| Guatemala | | 1 | 1 |
| Guinea | | 1 | |
| Índia | | | 2 |
| Indonèsia | | | 1 |
| Kirguizstan | | 1 | |
| Mongòlia | | 2 | |
| Namíbia | | 3 | 1 |
| Nepal | | 1 | |
| Nigèria | | | 3 |
| Paraguai | | 1 | |
| Perú | | 1 | 1 |
| Filipines | | | 1 |
| Rússia | | 1 | 2 |
| Ruanda | 1 | 1 | 2 |
| Sierra Leone | | 2 | |
| Sri Lanka | | 1 | 1 |
| Tanzània | 3 | 1 | 1 |
| Ucraïna | | 4 | 2 |
| Uruguai | | | 1 |
| Zàmbia | 1 | | |
| Zimbàbue | 1 | | |

## Baixes

El 27 de setembre de 2011, la UNISFA havia sofert quatre baixes mortals entre les seves forces en la història de la missió. Les quatre morts es van produir el 2 d'agost de 2011 per l'esclat d'una mina terrestre al pas d'una patrulla en un sector de Abyei controlat per Sudan. Els quatre morts, a més de set ferits, eren soldats etíops.

## Referències

* 1 2 «UNISFA - Mandato». Naciones Unidas. [Consulta: 14 octubre 2011].
* 1 2 «UNISFA - Hechos y cifras». Naciones Unidas. [Consulta: 14 octubre 2011].
* ↑ «Secretary-General Appoints Lieutenant General Tadesse Werede Tesfay of Ethiopia Head Of Mission, Force Commander of United Nations Interim Security Force for Abyei» (en anglès). Departamento de Información Pública de las Naciones Unidas, 27-07-2011. Arxivat de l'original el 26 de setembre de 2011. [Consulta: 15 octubre 2011].
* ↑ «UN Mission's Contributions by Country» (PDF). Page 15, UN, 30-06-2013. [Consulta: 17 juliol 2013].
* ↑ «Mueren cuatro cascos azules al estallar una mina mientras patrullaban Abyei». El Mundo/EFE, 02-08-2011. [Consulta: 15 octubre 2011].